section_heading: Povijest
paragraph_text: Na području grada su tisućama godina postojale naseobine naroda San, poznatijeg kao Bušmani. Oko 1200. godine su se naselili pripadnici Bantu plemena. 1886. kada je otkriveno zlato u gorju Witwatersrand i to je uzrok nastanka Johannesburga. Otkriće zlata dovelo je do demografske eksplozije i vrlo brzog širenja novog naselja. Novo naselje dobilo je naziv po dvojici ljudi, Johannesu Meyeru i Johannesu Rissiku, koji su u vrijeme zlatne groznice bili zaduženi za geodetske poslove i izradu karata u brzorastućem naselju. Mnogo stanovnika nizozemskog (burskog) porijekla je nastradalo u Burskom ratu.